Ανορθωση στηθους και ταυτόχρονη αυξητική
Η πτώση των μαστών είναι ένα πρόβλημα που απασχολεί την πλειοψηφία των γυναικών ακόμα και σε νεαρές ηλικίες. Οι ασθενείς μπορεί να επιλέξουν να υποβληθούν σε μια επέμβαση ανόρθωσης στήθους (μαστοπηξία).
Αρκετά συχνά ζητούν και την ταυτόχρονη αυξητική των μαστών με ενθέματα. Η επιλογή των ασθενών που μπορούν να υποβληθούν με σχετική ασφάλεια σε αυτή την επέμβαση είναι κομβικής σημασίας καθώς η αυξητική μαστοπηξία μπορεί να οδηγήσει σε αρκετά υψηλά ποσοστά επιπλοκών.
Ενδεικτικά αναφέρω ότι βιβλιογραφικά τα ποσοστά επιπλοκών κυμαίνονται στο 25% περίπου. Κάποιες επιπλοκές είναι αρκετά σοβαρές και μπορεί να οδηγήσουν σε επανεπέμβαση αλλά και φτωχό αποτέλεσμα.
Η σωστή επιλογή των ασθενών για ανορθωση στηθους μπορεί να οδηγήσει σε εντυπωσιακά χαμηλότερα ποσοστά επιπλοκών και ικανοποιητικό μετεγχειρητικό αποτέλεσμα. Σε ασθενείς που κρίνω ότι υπάρχει αυξημένος κίνδυνος επιπλοκής σε μια αυξητική μαστοπηξία οι επιλογές είναι δυο.
Αφενός μπορεί να γίνει σε 2 χρόνους δηλαδή σε δυο διαφορετικές μικρότερες επεμβάσεις ή να επιλέξει κανείς την αυξητική με λιπομεταφορά. Η αυξητική στήθους με λίπος συνίσταται στη λιποαναρρόφηση μιας ποσότητας λίπους, επεξεργασίας του λίπους και έγχυση στους μαστούς, με αποτέλεσμα την αύξηση του μεγέθους.
Τα μειονεκτήματα είναι στην πρώτη περίπτωση το προφανές ότι μπαίνουμε δυο φορές στο χειρουργείο ενώ στην αυξητική με λίπος ότι δεν μπορούμε να αυξήσουμε δραματικά το μέγεθος των μαστών. Επιγραμματικά αναφέρω ότι ουδέποτε είχα επιπλοκή σε αυξητική μαστοπηξία ακριβώς διότι δεν αποκλίνω ποτέ από τις ενδείξεις.
Στην παραμικρή ένδειξη αυξημένης πιθανότητας επιπλοκής αποτρέπω την ταυτόχρονη αυξητική με ενθέματα και ανόρθωση. Όσο αφορά στην αυξητική με χρήση λίπους θεωρώ τα αποτελέσματα πολύ ικανοποιητικά καθώς το λίπος ενσωματώνεται 100% με το μαστό και είναι απόλυτα φυσικό σε υφή και εικόνα.